आज एक और जवान की गोली लगने से मौत, कल हुई फायरिंग से संबंध नहीं
Bathinda Military Station Firing Incident in Punjab; आर्मी के मेजर ने बठिंडा पुलिस को इस घटना के बारे में पूरी जानकारी दी है। जिसमें उन्होंने बताया कि हमलावर 2 थे
पंजाब के बठिंडा मिलिट्री स्टेशन में सेना के 4 जवानों को गोलियां मारने वाले 2 संदिग्ध हमलावरों का अभी तक कोई सुराग नहीं मिल पाया है। उनका सुराग लगाने के लिए पुलिस CCTV कैमरे खंगाल रही है। दूसरी तरफ घटना के 24 घंटे बीत जाने के बावजूद मिलिट्री एरिया में रेड अलर्ट जारी है। मिलिट्री एरिया के स्कूल आज भी बंद कर दिए गए हैं।
इस बीच गुरुवार सुबह मिलिट्री स्टेशन के अंदर एक और सैनिक की गोली लगने से मौत हो गई। बुधवार रात को यूनिट के ऑफिस के नजदीक यह वाकया हुआ। जांच में पता चला कि संतरी की ड्यूटी पर तैनात गुर तेजस लहुराज के सिर में गोली लगी है। उसे तुरंत अस्पताल ले जाया गया, लेकिन उसकी मौत हो गई। मिलिट्री पुलिस जांच कर रही है कि सैनिक ने खुदकुशी की है, किसी ने उसे गोली मारी या फिर यह हादसा हुआ है। सूत्रों के मुताबिक, इसका फायरिंग से कोई रिलेशन नहीं है।
चारों के शव आज उनके घर भेजे जाएंगे 
देर रात चारों जवानों का सिविल अस्पताल में पोस्टमार्टम किया गया। उनके सीने गोलियों से छलनी थे। आज जवानों के शवों को उनके गांव भेज दिया जाएगा। इस बीच, देर रात तक मिलिट्री और पुलिस के उच्चाधिकारियों की बैठक भी जारी रही।
अधिकारियों के मुताबिक, गोलियां चलाने वाले फौज की वर्दी में नहीं थे। उन्होंने सादे कपड़े पहन रखे थे। 80 मीडियम रेजिमेंट के ये जवान ऑफिसर्स मेस में गार्ड ड्यूटी पर तैनात थे। आर्मी ने कहा कि फायरिंग सुबह 4:35 बजे हुई। 4 मौतों के अलावा जान-माल का कोई नुकसान नहीं हुआ है। पुलिस और सेना की टीमें मिलकर इसकी जांच कर रही हैं।
मिलिट्री स्टेशन सील, चेकिंग जारी; आने--जाने पर रोक
फायरिंग के बाद मिलिट्री स्टेशन को सील कर दिया गया था। लोगों के आने-जाने पर भी रोक लगा दी गई थी। आर्मी एरिया में सर्च ऑपरेशन चलाया गया। इस दौरान अंदर रहने वाले सैनिकों के परिवारों को घर में रहने को कहा गया। कैंट के अंदर के स्कूल भी बंद कर दिए गए थे। पुलिस ने इस मामले में अज्ञात आरोपियों पर हत्या और आर्म्स एक्ट का केस दर्ज किया है।
इंसास राइफल से मारी गई गोलियां, 2 लोग सफेद कुर्ता-पायजामा पहनकर आए थे
सफेद कुर्ते-पायजामें में आए हमलावर, सिर-मुंह ढके हुए
बठिंडा मिलिट्री स्टेशन (कैंट) के अंदर बुधवार तड़के साढ़े 4 बजे हुई फायरिंग की पूरी कहानी सामने आ गई है। आर्मी के मेजर आशुतोष शुक्ला ने बठिंडा पुलिस को दर्ज कराई FIR में इस घटना के बारे में पूरी जानकारी दी है। जिसमें उन्होंने बताया कि हमलावर 2 थे।
वह सफेद कुर्ता-पायजामा पहनकर आए थे। मुंह ढका हुआ था। फायरिंग की आवाज सुनकर जब तक अफसर पहुंचे तो चारों जवान खून से लथपथ अपने कमरे में पड़े थे। पुलिस ने इस मामले में अज्ञात आरोपियों पर हत्या और आर्म्स एक्ट का केस दर्ज किया है। पढ़ें पूरी खबर 